google/wiki40b huggingface dataset:
Nizam's Guaranteed State Railway

Nizam's Guaranteed State Railway (NGSR) var et jernbaneselskap i den indiske fyrstestaten Hyderabad. Det ble etablert i 1879 og overtok da etter Nizam's State Railway (NSR), som ble grunnlagt i 1870. NGSR hadde først hovedstasjon i Secunderabad, deretter i hovedstaden Hyderabad. I 1905 trafikkerte NGSR et jernbanenett på 560 km, forlenget til 1 460 km i 1923 og 1 992 km i 1930. Etter at India innlemmet staten, ble NGSR i 1951 overtatt av Central Railway.
NSR var eid av nizamen av Hyderabad, men drevet under britisk kontroll. Det ble opprettet i forbindelse med at jernbanen mellom Bombay og Madras ble lagt gjennom staten Hyderabad og det var behov for tilknytning av hovedstaden Hyderabad til Great Indian Peninsula Railways linje. NSR åpnet for trafikk i 1874.
I 1879 ble videre utbygging av jernbanenettet overtatt av Nizam's Guaranteed State Railway, et børsnotert selskap der den hyderabadske stat garanterte for aksjonærenes utbytte. NGSR var lenge en utgiftspost for den hyderabadske stat. Dette ble imidlertid snudd. På 1930-tallet ga jernbanen overskudd for staten. I 1930 kjøpte den hyderabadske stat ut aksjonærene og overtok selskapet helt.
Jernbanenettet ble utbygget, blant annet i forbindelse med at Hyderabad (Deccan) Company startet drift av kullfeltene ved Singareni, senere overtatt av Singareni Collieries Company. Fra knutepunktet i Secunderabad ble det bygget linjer nordøstover til Warangal og videre til Dornakal. Denne linjen ble videreført sørover over grensen til havnebyen Bezawada i Britisk India. En annen viktig utbygging, Hyderabad-Godavari Valley Railways gjennom Godavari-dalen, var ferdig i 1900. Linjen gikk vestover via Aurangabad til Manmad i Bombay presidentskap.
Údaras Eitlíochta na hÉireann

Údaras Eitlíochta na hÉireann (irsk) eller Irish Aviation Authority (engelsk) er en irsk forvaltningsbedrift med ansvar for å regulere sikkerheten og tryggheten i landets sivile luftfart. Den sørger for områdekontroll i et luftrom på 451 000 km² samt innflyvningskontroll ved de statlige lufthavnene Dublin, Cork og Shannon. Etter EU-regelverket er den også gitt rollen som tilsyn for leverandører av flysikringstjenester.
Forvaltningsbedriften har ca. 650 ansatte og har hovedkontor i Dublin.
Tønsaker

Tønsaker er ei grend i delområde Østsida to km øst for Vorma og Sundet i Eidsvoll.
Tidligere har det vært et kirkested – Thyrnis Kirkia sto på gården Tønsaker. Det er usikkert om kirka hadde egen prest eller om den hele tiden lå under hovedkirka tre km lenger vest.
Nakhi

Nakhi eller (pinyin etter det kinesiske navnet) naxi (forenklet kinesisk: 纳西族; tradisjonell kinesisk: 納西族; pinyin: Nàxī zú) er en av 56 folkegrupper som offisielt sett har sitt hjem i Kina.
De fleste nakhi bor i Yunnan-provinsen i sørvestlige Kina, hvor de er en av 25 minoriteter. Det blåkledde folket er blant annet kjent for kvinnenes overtredende rolle i samfunnet, og barna var blant annet morens eiendom. Det fins mellom 260 000-300 000 nakhi og sentrum for nakhi-kulturen er byen Lijiang, som står på UNESCOs liste over verdens kulturarv. Det sies at nakhiene nedstammer fra tibetanske nomader.
Nakhi-folkets sjamaner bruker tradisjonelt et eget bildeskriftspråk kalt dongba (en slags hieroglyfer). Til tross for at det er et relativt enkelt skriftspråk finnes det i dag ikke mange nakhi som kan skrive med det.
Kamp (elv)

Etymologi

Elvens navn er av keltisk opprinnelse og kommer av adjektivet kamb (krum). Det er blant de eldste navn i regionen.
Zond 1

Zond 1 var en del av det sovjetiske Zond-programmet. Den var den andre sovjetiske forskningssonden som vellykket nådde Venus, selv om kommunikasjonen hadde sviktet innen den tid. Den hadde et 90 cm sfærisk landingskapsel som inneholdt eksperimenter for kjemisk analyse av atmosfæren, målinger av gammastråling av overflatesteiner, et fotometer, temperatur- og trykkmålere og bevegelse/stein-sensor i tilfelle den landet i vann.
De tre musketerer

Handling

Boka handler om den 19-årige d'Artagnan som drar til Paris for å bli musketer, og om alt han opplever på veien dit. Den begynner med hvordan han blir kjent med de tre musketerene Athos, Portos og Aramis. De tre har egentlig planlagt hver sin duell med d'Artagnan. Athos, Portos og Aramis er uatskillelige, og ikke overraskende skal de være hverandres sekundanter ved disse duellene. Istedenfor å duellere, danner de fire felles front mot vaktgarden til den onde Kardinal Richelieu som dukker forstyrrende opp. Deretter er de fire vennene uatskillelige og dras inn i den politiske kampen i Frankrike på den tiden. Etter å ha demonstrert sine evner med en kårde, beviser d'Artagnan ytterligere sin verdi i en heseblesende ferd til England for å ødelegge et bakholdskomplott for å ydmyke Frankrikes dronning, som er forelsket i George Villiers. d'Artagnan redder dronningen, men mislykkes i å redde den kvinnen han elsker. Bitter søker han hevn, da som musketer. Når den onde Milady de Winter endelig blir fanget i de siste kapitler, blir hele hennes synderegister lest opp. I romantisk tradisjon bekjenner hun, «Jeg har tapt, jeg må dø», og blir deretter halshugget av bøddelen.  
Boken skildrer viktige hendelser på den tiden blant annet beleiringen av La Rochelle og drapet på George Villiers i Portsmouth av John Felton. Romanen skildrer også maktkampen mellom Ludvig XIII, dronning Anna, Kardinal Richelieu og George Villiers. Denne maktkampen og religionskampene danner sammen bakgrunnen for romanen.
Kelpie forlag

Kelpie forlag er et norsk undergrunnsforlag som har gitt ut en håndfull tegneserier innenfor sjangrene fantasy, horror og science fiction. Antologiserien Blodige Grøss er en av forlagets mest kjente antologi.
Forlaget ble startet i 2005, og drives av Tommy Kvarsvik. I tillegg til tegneserier har forlaget en rekke donaldistiske utgivelser, inkludert tidsskriftet KVAKK!.
MF «Nordfjord»

MF «Nordfjord» er en bilferge bygget i 2001 for Fylkesbaatane i Sogn og Fjordane (senere Fjord1). Fra 2010 til 2017 gikk fergen på strekningen Rysjedalsvika–Rutledal–Krakhella.
«Nordfjord» ble bygget av Fiskerstrand Verft som byggenummer 48.
Musikkorps

Musikkorps er større musikkgrupper eller orkestre normalt bestående av blåsere og slagverk. Det skilles mellom brassband, som består av messingblåsere, og janitsjarkorps, som også har treblåsere. Uniformerte musikkorps opptrer ofte med marsjmusikk under parader.

Bakgrunn

Musikkorps i moderne form oppstod på 1850-tallet i Preussen da militærmusikken ble forsterket med tuba og saksofoner. I Storbritannia ble det opprettet brassband ved mange fabrikker som et sosialt tiltak for å sysselsette arbeiderne i ikke-politisk aktivitet på fritida. 
I Norge ble det dannet amatørkorps for menn allerede på 1870-tallet, mens det første guttekorpset kom i 1901. Først i 1956 fikk norske jenter formelt adgang til å delta i skolekorpsene. Norske musikkorps spiller en sentral rolle i feiringen av Norges grunnlovsdag 17. mai, og Norge er det landet i verden med flest aktive korpsmusikere i forhold til folketallet.

Janitsjarkorps

Instrumentene i et janitsjarkorps er: fløyte/pikkolofløyte, klarinetter, saksofoner , trompet/kornett, valthorn, trombone, eufonium, tuba og slagverk. I større og mer avanserte korps er det vanlig med obo og fagott, i sjeldnere tilfeller harpe og kontrabass. Janitsjarkorps varierer mye i størrelse, og ensembler fra ca. 20 musikere opp mot 100 kan alle med rette kalle seg korps. De større korpsene med obo, fagott, mer variert slagverk osv bruker ofte den amerikanske betegnelsen «symphonic band».

Organisering

I Norge er de fleste musikkorps organisert i Norges Musikkorps Forbund eller Korpsnett. Musikkorps i Norge er normalt aldersbestemte, og sorteres i kategoriene skolekorps, ungdomskorps, generasjonskorps og amatørkorps. 
For mange korpsmusikere er årets høydepunkt Norgesmesterskapene som arrangeres for skolekorps og amatørkorps, brassband og janitsjar. Tusenvis av korpsmusikere møtes i disse arrangementene.
Man regner med at ca. 70 000 nordmenn spiller i korps på en eller annen måte.
Forsvaret har dessuten et korps bestående av vernepliktige musikere, og profesjonell dirigent og befal i musikktroppen i  Hans Majestet Kongens Garde (ofte forkortet «gardemusikken»).
Bremach

Bremach er en italiensk bilprodusent som lager terrengkjøretøyer. Den ble stiftet i 1956 i Varese i Italia. Deres lette terrenggående lastebiler brukes i kommuner og på byggeplasser, og også til kjøretøybaserte ekspedisjoner. Kjøretøyene leveres i totalvekter fra 3,5 til 5 tonn. De er bygget opp på rørrammer og bruker dieselmotorene F1A og F1C fra Iveco.
Damon og Pythias

Damon og Pythias er i gresk mytologi en legende om pytagoreiske vennskapsidealer.
Burg Wettin

Burg Wettin er en borg ved Halle i den tyske delstaten Sachsen-Anhalt. Den tyske fyrsteslekten Wettin stammer herfra.
Wettin nevnes først i år 961 som Vitin civitas. Det antas at det allerede på karolingisk tid eksisterte et borganlegg her.

Siden begynnelsen av 1990-årene er det et kunstgymnasium her.
Kristiansand Symfoniorkester

Kristiansand Symfoniorkester (KSO) er et profesjonelt symfoniorkester i Kristiansand med ca. 70 heltidsansatte musikere. Orkesterets sjefdirigent er fra 2018 Nathalie Stutzmann. 
Kristiansand Symfoniorkester har hatt dagens form siden 2003, etter fusjonen mellom Kristiansand Kammerorkester og det nedlagte Forsvarets Distriktsmusikkorps Sørlandet. 
Fra 2012 holder KSO de fleste av sine konserter i Kilden, Kristiansands konsert- og teaterhus.

Historie

Kristiansand Byorkester ble stiftet i 1919. Det var da et amatørorkester med enkelte profesjonelle musikere i rekkene. På 1980-tallet ble de første profesjonelle strykerne ansatt i orkesteret, og da oppstod Kristiansand Kammerorkester. 
Forsvarets Distriktsmusikkorps Sørlandet hadde sine røtter tilbake til 1818.
Joseph Fan Zhongliang

Bakgrunn

Joseph Fan Zhongliang ble døpt da han var 14 år gammel. Han trådte inn i jesuittordenen i 1938 og ble presteviet i 1951. Han ble arrestert sammen med daværende biskop Ignatius Kung Pin-Mei av Shanghai og andre prester i 1955. Han ble anklaget for kontrarevolusjonær virksomhet og dømt til 20 års fengsel i 1958 og sendt til arbeidsleir i provinsen Qinghai i det nordvestre Kina.
Etter at han ble løslatt i 1978 underviste han ved en videregående skole i Qinghai.

Biskop

Biskopen av Qinghai ordinerte ham i hemmelighet til koadjutorbiskop av Shanghai den 27. februar 1985, mens biskop fremdeles satt i fengsel.
Sikkerhetspolitiet tok ham stadig med seg for lange avhør, og ransaket hans leilighet. I 1992 beslagla myndighetene hele den shanghainesiske undergrunnskirkes sparepenger, og mange av biskopens personlige eiendeler, som for eksempel hans bispering. 
Formelt sett var det kardinal Ignatius Kung Pin-Mei som var rettmessig leder av kirken i Shanghai. Etter langt fangenskap i Kina hadde han fått reise til USA, og døde der i 2000. Da overtok Fan Zhongliang som undergrunnsbiskop i Shanghai.
Ettersom en annen tidligere jesuitt, Aloysius Jin Luxian, av myndighetene ble ansett som den rette biskop av Shanghai, innebar det en alvorlig rift i kirken. Begge de to biskoper kom imidlertid på sine eldre år, og etter at det politiske klima i Folkerepublikken hadde endret seg, inn i et samarbeidsforhold. De ble, med både Vatikanets og myndighetenes tilslutning, enige om en kandidat som kunne etterfølge dem begge når den tid kom. Det ble Joseph Xing Wenzhi, som ble bispeviet til hjelpebiskop 28. juni 2005. 
I 2010 bodde både biskop Fan – som var blitt sterkt aldersvekket – og (koadjutor)biskop Jin, i den store bispegården i Shanghai. Biskop Jin er ved sine åndskrefter den som de facto fremstår som Shanghais hovedbiskop.
Middel mot kalde føtter

«Middel mot kalde føtter» er et skillingstrykk med tekst av Alv Schiefloe. Han var journalist og revyforfatter. I 1908 skrev han den første revyen for revyscenen Hjorten i Trondheim, og denne visa skal være der fra. Han er og kjent for sanger som «To storlygera», «Maren i Myra» og «Frieriet hass Ola Husmann».

Teksten

1.Jens Pedersen en dag gikk hen til doktoren for å bli

repareret og kureret for et mén.

Jens Pedersen var ellers ganske frisk og lytefri

men han hadde noen slemme kolde ben.
2.Jens Pedersen recepter fikk så lange som et år,

og han takket og betalte med et sukk.

Men en måned efter Pedersen hos legen atter står

for det hadde ikke hjulpet ham det plukk.
3.Og doktoren ordinerte både varme og kolde bad

både sodalut og varmet pimpesten.

Men da fjorten dagers tid var gått i ventesalen satt

atter Pedersen med de samme kolde ben.
4.Nu vet jeg ingen annen råd, sa doktoren enn at De

bruker samme middel som jeg selv har brukt.

Jeg har selv for kolde føtter, skal jeg si Dem, ikke fri

og det middel jager kulden straks på flukt.
5.Når jeg til sengs om kvelden går og ikke for en blund

fordi føttene er kolde som is.

Så stikker jeg dem bare bort til kona mi en stund

og det føles som jeg lå i paradis.
6.Jens Pedersen ble sjeleglad og takkede for seg

hjelper det meg ja så var det jo et hell.

Vil De vær så snill og spørre Deres frue i fra meg

om det passer at jeg kommer nu ikveld.
Saphobiamorpha

Utseende

En middelsstor (ca. 12 millimeter), avlang, svart skarabide, kroppen med en matt bronseaktig glans. Den avlange kroppsformen skiller denne arten fra de fleste nærbeslektede grupper. Hodet er bredt skovlformet med to korte, butte tenner ved forkanten, antennene rødgule. Pronotum er nær dobbelt så bredt som langt, sidekanten har en skarp kurve litt foran midten, foran og bak denne er kanten nokså rett. Dekkvingene er parallellsidige med markerte lengdefurer.
Beina er forholdsvis spinkle, forleggen med knapt merkbare tenner.

Utbredelse

Arten lever på New Zealand.
Gorokhovets

Historie

Forut for østslavernes innvandring var området befolket av den finsk-ugriske Merja-stammen. Gorokhovets ble første gang nevnt i en krønike fra 1239, da den ble ødelagt av mongolene. Det antas at en mindre festning hadde eksistert der i flere tiår forut for dette.
I 1539 var tatarer fra Kazan klare til å brenne ned byen, men trakk seg tilbake etter å ha sett et spøkelse i form av en gigantisk ridder med et sverd. Etter dette ble fjellet hvor skikkelsen ble sett kalt Puzjalovo, dvs. «Den skremmende».
1600-tallet anses som Gorokhovets gullalder. Byen var da handelssenter for et stort område, som omfattet dagens oblaster Vladimir og Ivanovo. Mange kirker, klostere, og andre bygninger ble bestilt og oppført av lokale handelsmenn på den tid. Spesielt verd å merke seg er klokketårnene fra 1600-tallet.

Transport

Byen ligger ved hovedveien fra Moskva til Nizjnij Novgorod. Den er også en elvehavn ved elva Kljazma.
Veien

Veien (gnr. 49) eller Veienmarka er et område som ligger i gamle Norderhov kommune på Ringerike. Området har fått navn etter den gamle vín-gården Veien, som for lengst er delt. Gården er også kjent som Weien, Veigin og Veigini fra vår tidlige historie (blant annet fra kongesagaene). Opprinnelig ble gården skilt ut fra urgården Ve. 
Veienmarka er et grenseområde som ligger på et høydedrag nordvest for Hønefoss og omfatter området sør for Heradsbygda til grensen mot Veienmoen (skilt av Bergensbanen) og Hønefoss ved tidligere Ringerikes meieri. Området omfatter dessuten gårdene sør for Heradsbygda og der Rv7 mot Hallingdal skiller lag med E16 som går videre nordover mot Valdres. Opprinnelig var nok det meste av denne marka skogkledd.
På Veien ligger et av Østlandets største gravfelt med over hundre gravhauger og flere hundre flatmarksgraver. Det store gravfeltet har fått navnet Hringariki og er nå en del av Hringariki Kulturminnepark, som ble valgt til Buskerud fylkes tusenårssted.
I 1995 ble det funnet spor etter et stort langhus, som nå er rekonstruert og gjenoppbygd, fra eldre jernalder, tidfestet til tiden rundt Kristi fødsel. Funnet er unikt i norsk og nordisk sammenheng, sett i forhold til datering og størrelse. Sammen med de mange arkeologiske funn på Veien fra tidligere og senere tidsepoker, steinalder, bronsealder, eldre og yngre jernalder, kaster de lys over både områdets og landets tidlige historie.
I utkanten av det store gravfeltet (bare skilt av en lokal vei) ligger Veigin boligområde og Veienmarka ungdomsskole. Veien gamle skole, som i dag er skolemuseum, ligger direkte i tilknytning til gravfeltet. På tomten til gamleskolen er det dessuten bygget en moderne barnehage.
Sibeliushuset

Sibeliushuset (finsk: Sibeliustalo) er en kongress- og konsertsal ved bredden av innsjøen Vesijärvi i Lahtis. Den er oppkalt etter komponisten Jean Sibelius.

Allment

Bygningen stod klar i mars 2000. Arkitektene Kimmo Lintula og Hannu Tikka utformet konserthuset som er bygget i tre. Akustikken var det et amerikansk firma, Artec Consultants fra New York, som var ansvarlig for. Konsertsalen har 1 229 sitteplasser. Idéen til bygget oppstod etter en arkitektkonkurranse som stilte krav om at at et gammelt snekkerverksted fra 1907 skulle inkorporeres i nybygget.

Arrangementer

Sibeliushuset var åsted for et uformelt EU-toppmøte i forbindelse med Finlands EU-formannskap i oktober 2006.
Lahtis internasjonalt kjente orgelbyggeri, Grönlunds Orgelbyggeri som holder til i Ristinkirko har også lokaler i Sibeliushuset. Sibeliushusets orgel i fransk-romantisk stil ble tatt i bruk i 2007. Orgelet er bygget  av Grönlunds Orgelbyggeri i Gammelstad (Luleå). Også Sinfonia Lahti (Lahtis byorkester) har sitt sete i Sibeliushuset.
Grunnkretser i Nome kommune

Grunnkretser i Nome kommune er delområder og grunnkretser som seksjonerer Nome kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
1. divisjon volleyball for menn 2011/12

1. divisjon volleyball for herrer 2011/12 var det nest øverste nivået i norsk herrevolleyball sesongen 2011-12.
Vakre Hjem og Interiør

Vakre Hjem og Interiør er et norsk magasin som dekker stoffområdene bolig og interiør. Utgiver er Aller Media AS. Vakre Hjem og Interiør kommer med  8 utgaver i året.
The Earthling World Tour: Kalvøyafestivalen (1997)

The Earthling World Tour: Kalvøyafestivalen var en konsert med David Bowie 28. juni 1997 under Kalvøyafestivalen. Til tross for kraftig regnvær ble det en minneverdig konsert.

Oppvarmingsband

Locomotives og Explicit Lyrics.

Om turneen

Turneen startet i Lübeck 7. juni 1997 og avsluttet 7. november i Buenos Aires.
Anartia

Utseende

Middelsstore (vingespenn 60 – 80 mm) sommerfugler med smale vinger med bølgete ytterkant. På farge er de gjerne brunlige, rødaktige eller brunaktige.

Levevis

Larvene lever på planter i akantusfamilien. Disse sommerfuglene sitter gjerne med vid-åpne vinger.

Utbredelse

Slekten er utbredt fra det sørlige USA like til Argentina.
Googlebot

Googlebot er Googles søkerobot, som er ansvarlig for å innhente alle nettsider i verden slik at Google kan indeksere dem.
Apache Accumulo

Historie

Accumulo ble laget i 2008 av US National Security Agency og bidrog dette til Apache Foundation som et inkubator-prosjekt i september 2011.
Den 21. mars 2012 ble Accumulo-prosjektet oppgradert fra inkubator til et toppnivå-prosjekt.

Kontroverser

I juni 2012 utgav US Senate Armed Services Committee (SASC) et «Draft 2012 Department of Defense (DoD) Authorization Bill» som inkluderte henvisninger til Apache Accumulo. I «draft bill» SASC krevde at DoD skulle evaluere om Apache Accumulo kunne oppnå kommersiell suksess før det ble implementert i DoD. Spesifikke kriterier ble ikke inkludert i notatet, men etableringen av kommersielle entiteter for å støtte Apache Accumulo ble sett på som en suksessfaktor.

Celle-sikkerhet

Apache Accumulo utvider BigTable data-model ved å legge til et element til nøkkelen kalt Column Visibility. Dette elementet lagrer logiske kombinasjoner av et sikkerhetsmerke som må oppfylles på spørretidspunktet for at nøkkel og verdi skal returneres som del av henvendelsen. This allows data of varying security requirements to be stored in the same table, and allows users to see only those keys and values for which they are authorized.

Server-side-programmering

I tillegg til cellenivå-sikkerhet har Apache Accumulo server-side-programmeringsmekanismer som kalles iteratorer som tillater brukere til å utføre andre prosesseringer på «Tablet»-serveren. Området man kan implementere er det samme som for MapReduce Combiner function, som produserer aggregerte verdier for flere nøkkel-verdi-par.
Finsk mesterskap i langrenn 2017

Finsk mesterskap i langrenn 2017 ble arrangert i Keuruulla 3.–5. februar, Kontiolahti 31. mars – 2. april og Ylitornio 9. april.
Rue de Varenne

Rue de Varenne er en gate i quartier des Invalides i 7. arrondissement i Paris.
Den er 930 meter lang, og begynner ved rue de la Chaise ved boulevard Raspail og slutter i boulevard des Invalides.
En rekke regjeringsbygninger ligger til denne gaten, som hôtel Matignon (statsministerens residens og kontorer), Hôtel de Villeroy (landsbruksdepartementet) og hôtel de Castries (Ministère de l'Égalité des Territoires et du Logement), Italias ambassade, og musée Rodin.
Alameda County

Historie

Fylket ble opprettet den 25. mars 1853 fra deler av fylkene Contra Costa County og Santa Clara County. På den tiden lå administrasjonssenteret i byen Alvarado. I 1856 ble det flyttet til San Leandro. I perioden 1872–1875 lå senteret i Brooklyn. Brooklyn er nå en del av Oakland.

Geografi

Alameda County er 2 127 kvadratkilometer stort. 1 910 kvadratkilometer er land og de resterende 216 kvadratkilometerne er vann.
I vest grenser fylket til San Francisco Bay. I nord ligger Berkeley Hills som strekker seg mot midten av fylket. De største byene og tettstedene ligger i vest nær kysten. I øst ligger Livermore Valley.
Republikken Slovenias frihetsorden

Republikken Slovenias frihetsorden (slovensk: Častni znak svobode Republike Slovenije) er en slovensk orden. Den ble innstiftet i 1992 til anerkjennelse av innsats til forsvar for Slovenias frihet og suverenitetshevdelse. Republikken Slovenias frihetsorden er landets fremste utmerkelse og rangerer foran Ordenen for eksepsjonelle fortjenester. Ordenen tildeles av republikkens president.

Insignier

Ordenstegnene for Republikken Slovenias frihetsorden har en moderne utforming, ulik mange andre ordener. Ordenstegnene består av en fasettert medaljong formet som en spiral som i midten bærer et bølgemønster i fargene hvitt, blått og rødt, Slovenias flaggfarger.
Medaljongen er for øverste grad opphengt i et bånd til å bære om halsen. Båndet er blått med en hvit og en rød stripe.

Tildeling

Republikken Slovenias frihetsorden kan tildeles for fortjenester av Slovenias frihet og suverenitetshevdelse eller for bidrag i kampen for landets selvstendighet. Den kan tildeles både slovenske og andre lands borgere. I særlige tilfeller kan ordenen også tildeles grupper, institusjoner eller internasjonale organisasjoner. Ordenen kan også tildeles posthumt.
Melampias huebneri

Utseende

En middelsstor (vingespenn 33-38 millimeter), brun sommerfugl. Oversiden er brun, forvingens sentrale del og en flekk på bakvingen oransje. Forvingen har en stor, svart øyeflekk med to hvite kjerner.
Undersiden av foringen er brunoransje med brune kanter, med en stor, svart øyeflekk med to hvite kjerner. Undersiden av bakvingen er ensfarget lysbrun.

Levevis

Arten lever på høytliggende grasmarker og dyrket mark, der larvene utvikler seg på gras (Poaceae).
De har blant annet blitt funnet på havre (Avena sativa).

Utbredelse

Arten er utbredt i Sør-Afrika.